《七里香》
清代·范咸

翠盖团团密叶藏，繁花如雪殢幽芳。分明天上三珠树，散作人间七里香。

丹桂婆娑犹入俗，绣毬攒簇太郎当。何如琼岛嫣然秀，采掇还传辟瘴方。

作者简介：清浙江钱塘人，字贞吉，号九池。雍正元年进士。官至御史，曾巡视台湾。有《周易原始》、《读经小识》、《碧山楼古今文稿》、《柱下奏议》、《台湾府志》、《浣浦诗钞》等。